**Kúpna zmluva**

**č.** **2023/.../...**

**I. Zmluvné strany**

***1. Kupujúci:*****Poľnohospodárske výrobno-obchodné družstvo,**

**Drahovce, Hlavná 549/1, 922 41 Drahovce,**

tel. :

e-mail : .....@.....

Zastúpený:

Bank. spojenie :

IČO :

DIČ :

IČ pre DPH : (ďalej len kupujúci)

Výpis OR OS ..., oddiel .., vložka č. ....

***2.* *Predávajúci*: ..................**

**.................**

tel. :

e-mail : .....@.....

Zastúpený:

Bank. spojenie :

IČO :

DIČ :

IČ pre DPH : (ďalej len kupujúci)

Výpis OR OS ..., oddiel .., vložka č. ....

**II. Predmet** **zmluvy**

Predávajúci sa zaväzuje zabezpečiť a kupujúci sa zaväzuje od predávajúceho prevziať ........................

**III. Doba a miesto plnenia**

**1.)** Predávajúci sa zaväzuje odovzdať predmet zmluvy kupujúcemu do 60 kalendárnych dní odo dňa účinnosti tejto zmluvy.

**2.)** Predávajúci je povinný oznámiť kupujúcemu presný termín odovzdania predmetu zmluvy najmenej jeden deň vopred.

**3.)** Miestom odovzdania predmetu zmluvy je sídlo kupujúceho. Kupujúci je povinný zabezpečiť podmienky na včasnú a bezproblémovú vykládku predmetu zmluvy dodaného dopravným prostriedkom predávajúceho.

**4.)** V cene predmetu zmluvy je zahrnuté uvedenie predmetu zmluvy do prevádzky vrátane konzultácie s obsluhou, ktorá dokázateľne má naštudovaný návod na obsluhu daného predmetu zmluvy. Obchodný zástupca predávajúceho samostatným dokladom odovzdá a kupujúci potvrdí prevzatie Návodu na obsluhu na predmet zmluvy.

**IV. Cena predmetu zmluvy a jej splatnosť**

|  |  |  |  |  |
| --- | --- | --- | --- | --- |
| **P.č** | **Názov tovaru – špecifikácia** |  | **ks** | **Cena spolu** |
| 1. |  |  |  | ,00 EUR |
| **Spolu:** | | | | ,00 EUR |

**1.)** Cena vrátane dopravy, bez DPH: ,00 EUR

DPH 20 % ,00 EUR

**Spolu 0,00 EUR**

**2.)** Celá kúpna cena vrátane DPH vo výške .......EUR bude kupujúcim uhradená na účet predávajúceho najneskôr do 60 dní po dodávke a vystavení daňového dokladu.

**3.)** Pri nedodržaní lehoty splatnosti resp. dodania predávajúci resp. kupujúci účtuje zmluvný úrok 0,06% za každý deň omeškania.

**V. Nadobudnutie vlastníckeho práva a iné dojednávania**

**1.)** Kupujúci v zmysle ustanovení § 445, ods. 1 Obchodného zákonníka nadobudne vlastnícke právo k predávanému predmetu zmluvy až po úplnom vyrovnaní všetkých záväzkov vyplývajúcich z tejto kúpnej zmluvy, dovtedy je predmet zmluvy majetkom predávajúceho.

**2.)** Nebezpečenstvo škody na predávanom zariadení prechádza na kupujúceho podľa ustanovenia § 455 Obchodného zákonníka jeho prevzatím spôsobom podľa článku III. zmluvy.

**VI. Povinnosti kupujúceho**

**1.)** Kupujúci je povinný udržiavať na vlastné náklady predmet zmluvy v riadnom a funkčnom stave, vykonávať iba výrobcom predpísanú a odporúčanú údržbu a dodržiavať všetky predpisy a návody výrobcu na prevádzku.

**2.)** Kupujúci zodpovedá za všetky škody, ktoré vzniknú v súvislosti s užívaním predmetu zmluvy, ktoré sú v rozpore so záručnými podmienkami.

**3.)** Akékoľvek technické úpravy zariadenia počas záruky nie sú bez predchádzajúceho písomného súhlasu predávajúceho povolené.

**4.)** Kupujúci je povinný počas splácania resp. uhradenia celej kúpnej ceny vrátane príslušenstva umožniť splnomocneným zástupcom predávajúceho prístup do miest, v ktorých je predmet zmluvy umiestnený, aby bolo možné overiť a skontrolovať jeho stav resp. aby kupujúci mohol uplatniť svoje vlastnícke právo.

**VII. Zodpovednosť predávajúceho**

**1.)** Predávajúci preberá zodpovednosť za vady predmetu zmluvy v rozsahu a dĺžke záručnej doby, t.j. 24 mesiacov od uvedenia predmetu zmluvy do prevádzky v súlade so záručnými podmienkami.

**2.)** Predávajúci sa zaväzuje, že predmet zmluvy bude mať počas záruky vlastnosti určené výrobcom a bude spôsobilý na používanie podľa podmienok výrobcu.

**VIII. Odstúpenie od zmluvy**

**1.)** Kupujúci a predávajúci je oprávnený odstúpiť od zmluvy v prípadoch podstatného porušenia zmluvných povinností kupujúcim.

**2.)** Za podstatné porušenia zmluvných povinností kupujúcim sa považuje:

- porušenie povinností vyplývajúcich z čl. IV.

**3.)** Odstúpenie od zmluvy nastáva doručením písomného oznámenia jednej zo zmluvných strán. Doručením oznámenia účinky tejto zmluvy zanikajú.

**4.)** Kupujúci nesmie predmet zmluvy previesť na inú fyzickú alebo právnickú osobu pred splnením záväzkov vyplývajúcich z tejto kúpnej zmluvy a ručí predmetom kúpy za splnenie záväzkov. Zmluva o prevode predmetu zmluvy na inú fyzickú alebo právnickú osobu bez súhlasu predávajúceho pred splnením záväzkov z tejto kúpnej zmluvy je právne neúčinná.

**5.)** Okrem prípadu v bode 1. tohto článku možno túto zmluvu zmeniť alebo zrušiť iba obojstranným písomným prejavom zmluvných strán.

**6.)** Predávajúci berie na vedomie, že predmet zmluvy je predmetom zmluvy o poskytnutí NFP. Zmluvné strany sa dohodli, že kupujúci má právo odstúpiť od tejto zmluvy, v prípade, kedy ešte nedošlo k plneniu z tejto zmluvy a výsledky administratívnej finančnej kontroly poskytovateľa, neumožnia poskytnúť žiadaný nenávratný finančný príspevok na financovanie predmetu zmluvy podľa tejto zmluvy.

**7.)** Kupujúci nemôže uzavrieť zmluvu o plnení zákazky s uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z.z. a nie je zapísaný v registri partnerov verejného sektora.

**IX. Osobitné ustanovenia**

**1.)** Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a súvisiacich právnych predpisov.

**2.)** Pri odovzdávaní predmetu zmluvy bude kupujúcemu odovzdaný Odovzdávací a preberací protokol predmetu zmluvy.

**3.)** Zmluvné strany sa v zmysle ust. § 3 a § 4 ods.1 zákona č. 244/2002 Z. z. o rozhodcovskom konaní v znení neskorších právnych predpisov dohodli, že všetky spory, ktoré medzi nimi vznikli alebo ktoré medzi nimi vzniknú z tejto zmluvy alebo v súvislosti s ňou, vrátane sporov o jej platnosť, výklad alebo zrušenie, sa budú prejednávať a rozhodovať v rozhodcovskom konaní pred Arbitrážnym súdom - stálym rozhodcovským súdom zriadenom Slovenskou poľnohospodárskou a potravinárskou komorou, Záhradnícka 21, 811 07  Bratislava - Staré Mesto, IČO: 31826253, a to za podmienok a podľa pravidiel vymedzených Štatútom Arbitrážneho súdu a Rokovacím poriadkom Arbitrážneho súdu. Spor je oprávnený rozhodnúť jediný rozhodca, ktorého je oprávnené menovať Predsedníctvo Arbitrážneho súdu. Strany sa zaväzujú podrobiť rozhodnutiu tohto súdu a jeho rozhodnutie bude pre strany konečné, záväzné a vykonateľné. Zmluvné strany sa dohodli, že v zmysle ust. § 22a zákona č. 244/2002 Z. z. o rozhodcovskom konaní v znení neskorších právnych predpisov môže Arbitrážny súd na návrh účastníka rozhodcovského konania nariadiť predbežné opatrenie aj bez vyjadrenia druhého účastníka rozhodcovského konania.

**4.)** Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**5.)** Táto zmluva nadobúda platnosť a účinnosť dňom jej podpísania obidvoma zmluvnými stranami.

**6.)** Táto zmluva je vyhotovená v 4 origináloch, 3 pre kupujúceho a 1 originál pre predávajúceho.

**7.)** Zmluvné strany prehlasujú, že si túto zmluvu prečítali, tejto porozumeli, je vyjadrením ich slobodnej a vážnej vôle, jej obsah je zrozumiteľný a určitý, a na znak súhlasu s jej obsahom ju obe zmluvné strany podpísali.

V ................... dňa .....................

**.................................................... ....................................................**

kupujúci predávajúci